
Maswali ya Kujadili

1. Ni jambo gani la muhimu ulilojifunza katika somo hili na umevutiwa na nini? Je, unaswali? 

1. Ni kwa njia gani za kimatendo unaweza kuonyesha unamtambua wazi kuwa Yesu Kristo ni Mfalme wako?

2. Je, unatiwa moyo kujua kwamba Mungu huwalinda watu wake waaminifu dhidi ya nguvu za giza? 

3. Je, huduma unazozishiriki sasa ni kwa namna gani zinakusaidia kuishi katika uhalisia wa ushindi wa Kristo dhidi ya maadui wa kiroho wa Mungu?

4. Unaweza kutumia ujumbe wa nguvu za Roho Mtakatifu kupitia kitabu cha Ufunuo kukusaidia katika vita vya kiroho?

5. Je, kwa kujua kwamba Mungu anatuheshimu kama Makuhani na Wafalme tunapaswa kuonyesha mtazamo na matendo ya aina gani?

6. Je, tunapojua kwamba Mungu atawahukumu adui zake katika hukumu ya mwisho,ni mtazamo na matendo gani tunapaswa kuonyesha kwa wasioamini?

7. Je, unazitazamia kupokea baraka gani katika mbingu mpya na nchi mpya?

8. Je, kuna wakati fulani unapatwa na hali ya wasiwasi kuhusu ulimwengu ujao? Kitabu cha ufunuo kinakusaidia kwa namna gani kukabiliana na hilo?

9. Je, unaona vita vya kiroho kwenye maisha yako, kwa njia zipi?

10. Ni silaha za kiroho unafikiri unahitaji kuzitumia wakati huu wa vita katika maisha yako?

11. Je, inakuathiri kiasi gani kujua kuwa matukio ya ulimwengu yanahusisha vita vya kiroho kati ya malaika na pepo waovu?

DHAMIRA: Waamini hivi leo wanaweza kujaribiwa na kuanza kuhoji kama ni kweli Yesu ni Mfalme wa ulimwengu huu au la. Hata hivyo ukitazama vizuri utaona upinzani dhidi ya utawala wa Mungu katika ulimwengu huu wote. Lakini jibu la Yesu kwa Pilato kuwa “Ufalme wangu sio wa dunia hii” linadhihirika kama mada kuu katika kitabu cha Ufunuo. Yesu anatawala kama mfalme lakini ufalme wake si wa ulimwengu huu. Kitabu cha ufunuo kinatupa tumaini kwamba ufalme wake unakuja. Tunaweza kuuona ufalme wake kwa kiasi na kwa sehemu  sasa, lakini tutapata uzoefu kikamilifu wakati Kristo atakaporudi. Ushindi wa mwisho katika ulimwengu huu ni wa Kristo.

SOMO REJEA: Fikiria kuwa wewe ni mkristo unayepitia hali ngumu. Unakata tamaa na kujawa na wasiwasi, mara malaika akutokee na kusema “Usiogope” nimekuja kukuletea wewe ujumbe kutoka kwa Mungu. Umepatwa na mshangao lakini unaweza kusema, “ni ujumbe gani” Malaika anakujibu kama ifuatavyo: “Mungu anakuambia hivi; mimi ndiye mfalme! Hata sasa nayajua mateso yako, lakini tafadhali usijali. Ninakuahidi kuwa kila kitu kitakuwa kizuri, nitakubariki zaidi ya mategemeo yako. Kuwa mwaminifu usikate tamaa kwaajili ya haya majaribu, wala usitafute kupata msaada kwa namna yeyote au kupitia kitu chochote. Usishangae kwa changamoto unazokabiliana nazo hivi sasa. Usifikirie kuwa sitimizi ahadi yangu, upo kwenye matukio hayo kama wakala wangu wa ufalme. Kwakuwa wewe ni wakala mgeni,usiwe na shaka. Unahitaji kutarajia tu, Majaribu yanakusaidia kupata uzoefu katika Imani yako. Je, unajua ni mambo gani makuu ninayoweza kufanya kama utaamini. Hata ukipitia changamoto Yote yatapita kutakuweko shwari kuu, kuwa mwaminifu na amini ahadi zangu.

Maswali ya Kutafakari:
1. Je, unafikiri makanisa saba yalijisikia namna gani kupokea barua moja kwa moja kutoka kwa Mfalme Yesu?

2. Unafikiria nini kuhusu ukweli kuwa makanisa mawili hayakupokea maneno yoyote ya kusahihishwa? Unafikiria kuwa hakuna mtu ailiyewahikutenda dhambi katika kanisa hilo? Je, unafikiria makani hayo mawili yalikuwa na ukamilifu?

3. Kuhusu somo rejea hapo juu, unafikiria ungefanya nini ikiwa Malaika alikutokea akiwa na ujumbe mzito kama huo?

4. Katika Somo rejea, malaika anasema neno lolote ambalo Biblia haisemi? Kama sivyo, kwanini usichukulie kwa uzito kile Mungu anasema katika neno lake, hasa kuhusu ufalme wa Yesu?

5. Unajisikia namna gani unapotazama tamthilia ambayo muhusika mkuu anakabiliwa na vitisho visivyo vya kweli, hii inaonyesha hakuna njama za chinichini zinazoendelea. Inakuwa ni jambo jepesi kwa mhusika mkuu hutimiza lengo kwa urahisi.

6. Kama unatarajia tamthilia kuhusisha matukio ya hatari ya kweli na vitisho vya kweli, tutegemee nini kama wakala na watumishi wa ufalme wa Mungu, Mungu akiwa anahusika katika tukio kuu la ukamilifu wa ufalme wa Mungu wakati ujao. Ufunuo unatuita waamini kuwa “ watumishi wake” (1:3), na anasema na “kutufanya kuwa ufalme ,na makuhani kwa Mungu, naye ni Baba yake” (1:6). Yahana anajiita hivi “Mimi Yohana , ndugu yenu na mwenye kushiriki pamoja nanyi katika mateso na ufalme na subira ya Yesu” (1:9).


7. Je, unakumbana na matatizo gani hivi leo  ua hivi karibuni? Je, umeyatatua kwa njia gani ? Je, kuna njia nyingine za kibiblia unapaswa kutumia katika kujibu, toa athari zote za ufalme wa Yesu na wajibu wake kwako kama wakala wa Ufalme? Eleza. 

Hatua za Kuchukua
1. Utakapokuwa unakabiliana na changamoto wiki hii, kumbuka kuwa wewe ni wakala wa ufalme na kuwa ufalme unakujia ukiwa unaendelea kuwa mwaminifu katika changamoto zinazokukabili.  Andika 1) matatizo unayokabiliana nayo, 2) mwitikio wako halisi katika kuyatatua 3) mpango wa kuyatatua kwa ubora zaidi.
2. Wiki hii wafariji na kuwatia moyo waliovunjika moyo kwa kuwaambia kuwa Yesu ni Mfalme na kuwakumbusha wajibu wao kama mawakala wa Ufalme.
Andika unayopambana nayo wakati wa kuwa tia moyo, unavyovunjwa moyo wakati wa kuwatia moyo, na andika maneno yako ya kutia moyo



